CELEX: 52015PC0552
Language: hu
Date: 2015-11-06
Title: Javaslat A TANÁCS VÉGREHAJTÁSI HATÁROZATA a Belga Királyságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére történő felhatalmazásáról szóló 2013/53/EU végrehajtási határozat módosításáról

EURÓPAI BIZOTTSÁG
            Brüsszel, 2015.11.6.
            COM(2015) 552 final
            2015/0256(NLE)
            Javaslat
            A TANÁCS VÉGREHAJTÁSI HATÁROZATA
            a Belga Királyságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére történő felhatalmazásáról szóló 2013/53/EU végrehajtási határozat módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  A közös hozzáadottértékadórendszerről szóló, 2006. november 28i 2006/112/EK irányelv (a továbbiakban: héairányelv) 395. cikkének (1) bekezdése értelmében a Tanács, a Bizottság javaslata alapján, bármelyik tagállamot egyhangúlag felhatalmazhatja arra, hogy az irányelvben foglaltaktól eltérő különös intézkedéseket alkalmazzon a hozzáadottérték-adó beszedésének egyszerűsítésére vagy egyes adócsalások és kikerülések megelőzésére.
               
               
                  Belgium a Bizottság által 2015.július 15én és 2015. augusztus 20án iktatott leveleiben felhatalmazást kért arra vonatkozóan, hogy továbbra is adómentességet biztosíthasson azon adóalanyok számára, amelyek éves árbevétele nem haladja meg a 25 000 EUR nemzeti valutában kifejezett értékét. A Bizottság 2015. szeptember 3án kelt levelében a héairányelv 395. cikke (2) bekezdésének megfelelően tájékoztatta a többi tagállamot Belgium kérelméről. A Bizottság 2015. szeptember 4-én kelt levelében értesítette Belgiumot arról, hogy a kérelem elbírálásához szükséges valamennyi információnak birtokában van.
               
            
            
               •Háttér-információk
            
            
               
                  A héairányelv XII. címének 1. fejezete lehetővé teszi a tagállamok számára, hogy a kisvállalkozásokra vonatkozóan különös szabályozásokat alkalmazzanak, többek között azt is, hogy adómentességet nyújtsanak az egy bizonyos éves árbevételt el nem érő adóalanyoknak. Ez az adómentesség maga után vonja, hogy az adóalanynak nem kell hozzáadottérték-adót felszámítania az értékesítéseire, és következésképpen nem is vonhat le előzetesen felszámított hozzáadottérték-adót.
               
               
                  A héairányelv 285. cikke értelmében a 67/228/EGK tanácsi irányelv
                     1
                   14. cikkét nem alkalmazó tagállamok adómentességet adhatnak azoknak az adóalanyoknak, amelyek éves árbevétele legfeljebb 5 000 EUR. Belgium nem élt ezzel a lehetőséggel, és ez egy olyan különösen alacsony értékhatár alkalmazásához vezetett, amely 2012ben 5 580 EUR-nak felelt meg.
               
               
                  2012ben Belgium eltérést kért a kiskereskedők héafizetési kötelezettségeinek egyszerűsítése és a nemzeti adóhatóság adóbeszedési tevékenységének megkönnyítése érdekében. A 2013. december 22i 2013/53/EU tanácsi végrehajtási határozattal
                     2
                   a Tanács felhatalmazta Belgiumot, hogy 2015. december 31ig mentesítse a héa alól a legfeljebb 25 000 EUR éves árbevétellel rendelkező adóalanyokat. Az intézkedés igénybevétele választható az adóalanyok számára. Belgium most az említett intézkedés időbeli hatályának meghosszabbítását kérelmezte.
               
               
                  Jóllehet felhatalmazást kapott arra, hogy 25 000 EUR éves árbevételig alkalmazza a mentességet, Belgium a gyakorlatban 2014. április 1jétől első lépésként alacsonyabb, 15 000 EURs értékhatárt alkalmazott. A Belgium által szolgáltatott információk szerint az értékhatár ezen első megváltoztatása 2014-ben azt eredményezte, hogy 18 942-vel nőtt azon kkvprogramba tartozó adóalanyok száma, akik hozzáadottértékadó-mentességet élveztek (79 190ről 98 132re, vagyis 23,9%kal). Az összes adóalany számához viszonyítva ez 7,4%ról 11,4%ra való növekedést jelent. Ezen értékhatár bevezetésétől kezdve az intézkedés költségvetési hatása a 2014évben az összes héabevétel 0,0074%át tette ki. Az egész 2014es évre vetítve a hatás a teljes héabevétel 0,0188%ának felelne meg.
               
               
                  E tapasztalat alapján Belgium szerint az eltérés mind az adóalanyok, mind az adóhatóság számára egyszerűsítéshez vezetett, ezért 2016tól a kezdeti 25 000 EUR-ra kívánja emelni az értékhatárt. Belgium megítélése szerint ez további kisvállalkozások adminisztratív terheit csökkentené, miközben e kisvállalkozások, a fentebb említettek szerint, jogosultak maradnak arra, hogy továbbra is a rendes héaszabályokat alkalmazzák. Eközben elhanyagolható marad az intézkedésnek a végső fogyasztói szinten beszedett héabevételek teljes összegére gyakorolt hatása. 
               
               
                  Mivel Belgium kérelme nem a korábban már engedélyezettnél magasabb értékhatárra vonatkozik, az eltérés időbeli hatálya anélkül meghosszabbítható, hogy a tartalmát módosítani kellene. Ennélfogva javasolt az eltérés időbeli hatályának legkorábban 2018. december 31ig vagy egy olyan irányelv hatálybalépéséig történő meghosszabbítása, amely meghatározza az adóalanyok számára biztosított, lehetséges héamentesség feltételeként megállapított éves árbevételi felső határokat.
               
            
            
               A javaslatnak a szabályozási terület jelenlegi rendelkezéseivel való összhangja
            
            
               
                  Más tagállamok is kaptak már felhatalmazást hasonló eltérések alkalmazására. Lengyelország
                     3
                   30 000 EURs értékhatárra, Litvánia
                     4
                   45 000 EURs értékhatárra Lettország
                     5
                   és Szlovénia
                     6
                   50 000 EURs értékhatárra, Olaszország
                     7
                   és Románia
                     8
                   65 000 EUR-s értékhatárra kapott felhatalmazást.
               
            
            
               •A javaslat egyéb uniós politikákkal való összhangja
            
            
               
                  Az intézkedés összhangban áll az Uniónak a „»Gondolkozz előbb kicsiben!« Európai kisvállalkozói intézkedéscsomag: »Small Business Act«” című bizottsági közleményben
                     9
                   rögzített, kisvállalkozásokkal kapcsolatos célkitűzéseivel.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  A héairányelv 395. cikke.
               
            
         
         
            
               •Szubszidiaritás (nem kizárólagos hatáskör esetén) 
            
            
               
                  A javaslat az Európai Unió kizárólagos hatáskörébe tartozik, ezért a szubszidiaritás elve nem alkalmazható.
               
            
            
               •Arányosság
            
            
               
                  A javaslat megfelel az arányosság elvének a következők miatt:
               
               
                  A határozat egy tagállam számára, annak saját kérelme alapján ad felhatalmazást, kötelezettséget tehát nem keletkeztet.
               
               
                  Tekintettel az eltérés hatályának korlátozott mivoltára, a különös intézkedés arányban áll a kitűzött céllal.
               
            
            
               •A jogi aktus típusának megválasztása
            
            
               
                  Javasolt aktus: tanácsi végrehajtási határozat.
               
               
                  A héairányelv 395. cikke értelmében a héára vonatkozó közös szabályoktól kizárólag abban az esetben lehet eltérni, ha arra a Tanács a Bizottság javaslata alapján egyhangúlag felhatalmazást ad. Ezenfelül azért a tanácsi végrehajtási határozat a legmegfelelőbb jogi aktus, mert az egy-egy tagállamnak is címezhető.
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               Tárgytalan.
            
            
               •Az érdekelt felekkel folytatott konzultációk
            
            
               
                  Nem releváns.
               
            
            
               •Szakértői vélemények beszerzése és felhasználása
            
            
               
                  Külső szakértők bevonására nem volt szükség.
               
            
            
               •Hatásvizsgálat
            
            
               
                  A tanácsi végrehajtási határozatra irányuló javaslat célja egy olyan egyszerűsítést célzó intézkedés további három évre szóló alkalmazása, amely számos héafizetési kötelezettséget megszüntet azon vállalkozások tekintetében, amelyek éves árbevétele nem haladja meg a 25 000 EUR-t, és amely ezért várhatóan kedvező hatást gyakorol a vállalkozások és az adóhatóság adminisztratív terheinek csökkentésére oly módon, hogy eközben a héából származó összbevételek sem változnak lényegesen. Az eltérés szűk alkalmazási köre, valamint időben korlátozott alkalmazása miatt a hatás mindenképpen korlátozott lesz.
               
            
            
               4.KÖLTSÉGVETÉSI VONZATOK
            
            
               
                  A javaslatnak nincsenek az uniós költségvetést érintő vonzatai, mert Belgium az 1553/89/EGK, EURATOM tanácsi rendelet 6. cikkével összhangban kompenzációs számítást fog végezni.
               
            
         
         
            
               5.EGYÉB ELEMEK
            
            
               
                  A javaslat hatályvesztésre vonatkozó rendelkezést tartalmaz. Ezen eltérés automatikusan hatályát veszti 2018. december 31-én.
               
            
            
               2015/0256 (NLE)
            
            
               Javaslat
            
            
               A TANÁCS VÉGREHAJTÁSI HATÁROZATA
            
            
               a Belga Királyságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére történő felhatalmazásáról szóló 2013/53/EU végrehajtási határozat módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre, 
            
            
               tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre
                  10
                és különösen az irányelv 395. cikkének (1) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)A 2006/112/EK irányelv 285. cikke szerint a tagállamok forgalmi adóra vonatkozó jogszabályainak összehangolásáról – a közös hozzáadottértékadó-rendszer struktúrájáról és alkalmazási módjairól szóló, 1967. április 11-i 67/228/EGK második tanácsi irányelv
                  11
                14. cikkét nem alkalmazó tagállamok adómentességet adhatnak a legfeljebb 5 000 EUR éves árbevétellel rendelkező adóalanyok számára. Belgium kérte, hogy ezt az értékhatárt 25 000 EUR-ra emelhesse.
            
            
               (2)A 2013. december 22-i 2013/53/EU tanácsi végrehajtási határozattal
                  12
                a Tanács felhatalmazta Belgiumot, hogy 2015. december 31-ig eltérésként mentességet biztosítson a héa alól azoknak az adóalanyoknak, amelyek éves árbevétele nem haladja meg a 25 000 EUR-t. Ezen intézkedés révén az említett adóalanyok mentesülnének a 2006/112/EK irányelv XI. címének 2–6. fejezetében említett héakötelezettségek egy része vagy összessége alól. Belgium a gyakorlatban nem használta ki az engedélyezett maximális értékhatárt, hanem 2014. április 1-jétől 15 000 EUR-s értékhatárt alkalmazott.
            
            
               (3)A Bizottság által 2015. június 15-én és 2015. augusztus 20-án iktatott leveleiben Belgium ismételten felhatalmazást kért a 25 000 EUR-s mentességi értékhatár alkalmazására.
            
            
               (4)A Bizottság 2015. szeptember 3-án kelt levelében a 2006/112/EK irányelv 395. cikke (2) bekezdése második albekezdésének megfelelően tájékoztatta a többi tagállamot Belgium kérelméről. A Bizottság 2015. szeptember 4-én kelt levelében értesítette Belgiumot arról, hogy a kérelem elbírálásához szükséges valamennyi információnak birtokában van.
            
            
               (5)A Belgium által szolgáltatott információk alapján a 15 000 EUR-s megemelt értékhatár alkalmazása további 18 942 adóalany javára szolgált, valamint a becslések szerint az állami költségvetés hozzáadottérték-adóból származó bevételeinek megközelítőleg 0,0188%-os csökkenését eredményezte.
            
            
               (6)Tekintettel arra, hogy az alkalmazott értékhatár következtében csökkentek a legkisebb vállalkozásokat érintő héafizetési kötelezettségek, és e vállalkozások a 2006/112/EK irányelv 290. cikkével összhangban továbbra is dönthetnek a rendes héaszabályozás mellett, helyénvaló felhatalmazni Belgiumot a 25 000 EUR-s értékhatár alkalmazására, mivel az tovább csökkentheti a kisvállalkozások héakötelezettségeit; és így megfelel a „»Gondolkozz előbb kicsiben!« Európai kisvállalkozói intézkedéscsomag: »Small Business Act«” című bizottsági közlemény
                  13
                célkitűzéseinek.
            
            
               (7)Belgium szerint az eltérés csupán elhanyagolható hatással lesz a végső fogyasztói szinten keletkező héabevétel teljes összegére.
            
            
               (8)Az eltérés nem érinti hátrányosan az Unió héából származó saját forrásait, mivel Belgium az 1553/89/EGK, Euratom tanácsi rendelet 6. cikkével összhangban kompenzációs számítást fog végezni.
            
            
               (9)A 2013/53/EU végrehajtási határozatot ezért ennek megfelelően módosítani kell.
            
         
         
            
               ELFOGADTA EZT A HATÁROZATOT: 
            
            
               1. cikk
            
            
               A 2013/53/EU végrehajtási határozat 2. cikkének második bekezdésében a „2015. december 31-ig” szöveg helyébe a „2018. december 31-ig” szöveg lép.
            
            
               2. cikk
            
            
               E határozat címzettje a Belga Királyság.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL 71., 1967.4.14., 1303/67. o.
               
               
                  
                     (2)
                  HL L 22., 2013.5.27., 13. o.
               
               
                  
                     (3)
                  A Tanács 2015. július 14i 2015/1173/EU végrehajtási határozata a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 189., 2015.7.17., 36. o.).
               
               
                  
                     (4)
                  A Tanács 2014. november 7i 2014/795/EU végrehajtási határozata a Litván Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2011/335/EU határozat módosításáról (HL L 330., 2014.11.15., 44. o.).
               
               
                  
                     (5)
                  A Tanács 2014. november 7i 2014/796/EU végrehajtási határozata a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés alkalmazásának a Lett Köztársaság részére történő engedélyezéséről (HL L 330., 2014.11.15., 46. o.).
               
               
                  
                     (6)
                  A Tanács 2013. január 22-i 2013/54/EU végrehajtási határozata a Szlovén Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő különös intézkedés bevezetésére történő felhatalmazásáról (HL L 22., 2013.1.25., 15. o.).
               
               
                  
                     (7)
                  A Tanács 2013. november 15-i 2013/678/EU végrehajtási határozata az Olasz Köztársaságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés további alkalmazására történő felhatalmazásáról (HL L 316., 2013.11.27., 35. o.).
               
               
                  
                     (8)
                  A Tanács 2014. december 16-i 2014/931/EU végrehajtási határozata a Romániának a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2012/181/EU határozat módosításáról (HL L 365., 2014.12.19., 145. o.).
               
               
                  
                     (9)
                  COM(2008) 394., 2008. június 25.
               
               
                  
                     (10)
                  HL L 347., 2006.12.11., 1. o.
               
               
                  
                     (11)
                  HL 71., 1967.4.14., 1303/67. o.
               
               
                  
                     (12)
                  A Tanács 2013. január 22-i végrehajtási határozata a Belga Királyságnak a közös hozzáadottértékadó-rendszerről szóló 2006/112/EK irányelv 285. cikkétől eltérő különös intézkedés bevezetésére történő felhatalmazásáról (HL L 22., 2013.1.25., 13–14. o.).
               
               
                  
                     (13)
                  COM(2008) 394., 2008. június 25.